

Centrul Cultural Vrancea a participat prin compartimentul Școala Populară de Artă, la 
𝗖𝗼𝗻𝗰𝘂𝗿𝘀𝘂𝗹 𝗡𝗮𝘁̧𝗶𝗼𝗻𝗮𝗹 𝗱𝗲 𝗣𝗶𝗰𝘁𝘂𝗿𝗮̆ 𝘀̧𝗶 𝗚𝗿𝗮𝗳𝗶𝗰𝗮̆ “𝗩𝗲𝘀𝗽𝗮𝘀𝗶𝗮𝗻 𝗟𝘂𝗻𝗴𝘂” 𝗕𝗿𝗮̆𝗶𝗹𝗮, e𝗱𝗶𝘁̧𝗶𝗮 𝗮 𝗫𝗫𝗫𝗜-𝗮, organizat de Consiliul Județean Brăila, Primăria Municipiului Brăila și Școala Populară de Arte și Meserii Vespasian Lungu din Brăila. 
Evenimentul s-a desfășurat în perioada 2-16 iunie 2026. Manifestarea, dedicată memoriei artistului Vespasian Lungu, a fost menită să susțină afirmarea tinerelor talente în domeniul artelor vizuale și a evidențiat diversitatea expresivă și nivelul artistic al cursanţilor şcolilor populare de arte şi meserii din ţară.
Ediția din acest an a reunit:
▪ 17 Școli populare de artă din România;
▪ 72 de concurenți;
▪ 75 de lucrări înscrise la secțiunile Pictură, Grafică și Juniori.
[bookmark: _GoBack]Vernisajul lucrărilor concurente s-a desfășurat la Galeria de Artă a Centrului Județean pentru Conservarea și Promovarea Culturii Tradiționale Brăila.
Juriul Concursului Național de Pictură și Grafică „Vespasian Lungu” – ediția a XXXI-a a fost alcătuit din personalități marcante ale vieții artistice și culturale brăilene:
▪Președinte – Florentina Giol, artist plastic, președinte al Filialei Brăila a Uniunii Artiștilor Plastici din România;
▪Membru – Cristian Radu, artist plastic, vicepreședinte al Filialei Brăila a Uniunii Artiștilor Plastici din România;
▪Membru de onoare – Ana-Maria Harțuche, critic de artă și expert pentru patrimoniul cultural mobil din România, specializată în bunuri cu semnificație artistică – pictură modernă românească.
 La secțiunea Pictură, eleva Centrului Cultural Vrancea, Elena Briazu (Anul III de studiu) îndrumată de domnul profesor Liviu Nedelcu,  a adus încă un trofeu în galeria premiilor Școlii Populare de Artă, obținând Premiul al II-lea cu lucrarea Fără titlu.
Centrul Cultural Vrancea îi urează, cu mult drag, felicitări pentru pasiunea și performanța continuă cu care ne reprezintă! 
